ELEMENTI PRAĆENJA I OCJENJIVANJA UČENIKA IZ MATEMATIKE

ZA UČENIKE OD 5. DO 8. RAZREDA

|  |  |  |  |
| --- | --- | --- | --- |
| **ocjena** | **Usvojenost nastavnih sadržaja** | **Primjena znanja** | **Samostalnost u radu i suradnja u nastavnom procesu** |
| **nedovoljan** | Učenik nije usvojio minimum temeljnih pojmova i ne poznaje matematičke postupke. Ne uočava pogrešku na koju je upozoren i ne zna ju ispraviti.  Nisu ostvareni osnovni ishodi učenja. | Ne zna primijeniti postupke ni u temeljnim zadacima, ni uz pomoć učitelja. Rješenja ne provjerava. | Na satu ne radi ili ometa druge u radu.  Na sat dolazi nepripremljen, bez potrebnog pribora. Zadaće uglavnom ne piše ili ih ponekad prepiše bez razumijevanja.  Bilježnica je nepotpuna i neuredna, učestalo je nema.  U radu tima ne sudjeluje. |
| **dovoljan** | Učenik prepoznaje osnovne matematičke pojmove i  vlada osnovnim matematičkim operacijama. Do rezultata dolazi uz pomoć učitelja.  Odgovara po sjećanju bez dubljeg razumijevanja  U stanju je riješiti tek osnovne zadatke. Rijetko provjerava rješenja i tek uz poticaj. | Gradivo primjenjuje djelomično uspješno, uz pomoć učitelja, bez dubljeg razumijevanja. | Na satu radi dok je pod nadzorom ili ako ga građa zanima.  Zadaće ne piše redovito, često su nepotpune ili netočne.  Ponekad nema pribor.  U timski rad se uključuje na poticaj. |
| **dobar** | Učenik razumije gradivo. Samostalno rješava poznate zadatke. Reproducira temeljne pojmove. Uočava pogrešku, ako je na nju upozoren i samostalno ju ispravlja. Uglavnom poznaje matematička pravila i postupke. Zadatke rješava polako. | Samostalno primjenjuje gradivo na poznatim zadacima. Za postupke koje primjenjuje daje nepotpuna i nesigurna rješenja rijetko koristeći matematičku terminologiju. | U marljivosti varira. Motiviran da započne zadatak, no ponekad ga ne dovrši.  Zadaće piše redovito, ali nepotpuno i djelomice točno.  Redovito nosi pribor.  Rado surađuje u timu. |
| **ocjena** | **Usvojenost nastavnih sadržaja** | **Primjena znanja** | **Samostalnost u radu i suradnja u nastavnom procesu** |
| **vrlo dobar** | Učenik razumije gradivo i samostalno rješava složenije zadatke, uglavnom točno. Provjerava rješenja i greške samostalno ispravlja. | Usvojeno gradivo uspješno  primjenjuje na složenijim zadacima, ponekad griješi u dijelu zadatka. Svoje postupke i ideje može objasniti s nešto jasnoće i preciznosti. | Uglavnom je koncentriran, marljiv i zainteresiran. Ponekad se uključuje u rad diskusijom, davanjem ideja, često postavlja pitanja i pomaže ostalim učenicima. Na sat uglavnom dolazi pripremljen.  Zadaće piše redovito i najčešće točno. Aktivno sudjeluje u timskom radu.   U izradi projekta ili seminara u većem dijelu se drži uputa, poštuje dogovore, precizno i uredno izvršava gotovo sve zadane zadatke. |
| **odličan** | Zadatke rješava samostalno, uvijek točno i na više načina.Dobro poznaje matematička pravilaSvoje postupke i ideje može objasniti jasno, precizno i sa sigurnošću, pri tome upotrebljava matematičku terminologiju i simboleRješenja uvijek provjerava prema uvjetima zadatka | Stečeno znanje uspješno i samostalno primjenjuje na nove i složenije primjere. Uočava i izvršava korelacije sa srodnim gradivom. Do rješenja dolazi na više načina ili najjednostavnijim načinom.Uočava uzročno-posljedične veze i sklon je analizi; prisutna je kreativnost i originalnost u rješavanju matematičkih problema; Svoje postupke i ideje može objasniti jasno, precizno i sa sigurnošću. | Zainteresiran, koncentriran pri radu i marljiv. Aktivno se uključuje u rad diskusijom, davanjem ideja, postavljanjem pitanja, pomaganjem ostalim učenicima.Na sat dolazi pripremljen. Zadaće piše redovito, točno, ponekad i više od traženog.Aktivno pridonosi radu tima. Rado na ploči rješava zadatke i pri tom objašnjava postupak. U izradi projekta i seminara drži se uputa, poštuje dogovore, precizno i uredno izvršava sve zadane zadatke, uspješno prezentira rad. |

**Usmene** provjere znanja mogu se provoditi na svakom satu bez najave.

**Pisane** provjere provode se nakon obrađenog dijela gradiva ili cjeline.

|  |  |
| --- | --- |
| 90% - 100% | Odličan |
| 75% - 89% | Vrlo dobar |
| 60% - 74% | Dobar |
| 40% - 59% | Dovoljan |
| 0% - 39% | Nedovoljan |

One se ocjenjuju na temelju postotka riješenosti:

Ukoliko učenik nije prisutan na satu na kojem pišemo pismenu provjeru, pisat će ga naknadno u dogovorenom terminu.

Učenik je dužan ispraviti negativnu ocjenu iz pisanih provjera znanja u što kraćem roku.

Svaki pokušaj prepisivanja ili dogovaranja za vrijeme pismenog ili usmenog provjeravanja kažnjava se negativnom ocjenom.

Pisani ispit može se sastojati od dva odvojena dijela koji se boduju i ocjenjuju odvojeno s obzirom na sadržaj prema elementima ocjenjivanja.

**Domaće zadaće:** Učenik treba znati obrazložiti kako je riješio pojedini zadatak.

Konačna ocjena **ne** mora biti aritmetička sredina ocjena upisanih u rubrici po elementima.

( prema Pravilniku o praćenju i ocjenjivanju).